KLAIPĖDEOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO PROTOKOLAS

 Nr.

Posėdis įvyko 2O17 metų kovo 2 dieną 15.3O val.

Posėdžio pirmininkas Raimondas Tamošauskas.

Posėdžio sekretorius Albinas Strumyla.

Dalyvavo: Jolanta Braukylienė, Klaipėdos pramonininkų asociacijos administracijos direktorė, Tatjana Fedotova, Klaipėdos miesto savivaldybės tarybos narė, Laima Juknienė, Lietuvos švietimo įstaigų profesinės sąjungos Klaipėdos miesto skyriaus atstovė, Raimondas Tamošauskas, Trišalės tarybos pirmininkas, Judita Simonavičiūtė, Klaipėdos miesto savivaldybės tarybos narė, Jolanta Skrabulienė, Klaipėdos miesto savivaldybės tarybos narė, Vytautas Rekašius, profesinės sąjungos atstovas, Klaipėdos miesto seniūnaičiai, UAB „Klaipėdos želdiniai“ atstovai, namų administratoriai.

DARBOTVARKĖ:

Kiemų valymo kokybė Klaipėdos mieste.

SVARSTYTA. Kiemų valymo kokybės apžvalga ir iškylančios problemos.

Pranešėjas, Klaipėdos m. savivaldybės administracijos Viešosios tvarkos skyriaus (toliau – VTS) atstovas Vilius Valys pristatė bendrą situaciją, susijusią su kiemų valymu. Kadangi VTS kontroliuoja, kaip Klaipėdoje laikomasi Miesto valymo ir švaros taisyklių reikalavimų, skyriaus darbuotojai nuolat atlieka reidus. Jie atliekami kartu su seniūnaičiais bei administratoriais pagal sudarytą planą arba gavus gyventojų skundų.

VTS darbuotojų manymu, Klaipėdos mieste kiemų valymo kokybė yra nebloga – tiek centre, tiek šiaurinėje bei pietinėse miesto dalyse. Kiemai valomi pakankamai kokybiškai ir pagal nustatytus terminus – ne rečiau nei 3 kartus per savaitę. Tik žiemą buvo gauta pranešimų, kad kai kuriuose kiemuose dėl blogai valomo sniego buvo sunku pravažiuoti transportui ir kilo pavojus pėsčiųjų saugiam eismui.

VTS darbuotojai džiaugiasi, kad pastaruoju metu Klaipėdos gyventojai pasidarė gerokai akyvesni, apie pastebėtus kiemų valymo trūkumus jiems praneša gana dažnai.

Pernai už netinkamą kiemų priežiūrą VTS darbuotojai surašė 136 ATPK protokolus bei 411 privalomus reikalavimus susitvarkyti teritorijas.

Laima Juknienė pasiūlė pakeisti Klaipėdos miesto tvarkymo ir švaros taisykles ir įpareigoti privačių namų gyventojus valyti ne tik savo kiemus, bet ir prie namų esančius šaligatvius, kaip tai yra daroma Vakarų Europos šalyse.

Jolanta Braukylienė kalbėjo, kad Klaipėdoje švaru bus ne tada, kai kas nors valys kiemus, o tada, kai niekas nešiukšlins. Ji kvietė miesto gyventojus būtent taip ir elgtis.

Juditos Simonavičiūtės manymu, daug problemų kelia teritorijos prie šiukšlių konteinerių, ten yra daug netvarkos. Ji siūlo, kad reikia paskirti už tai atsakingą žmogų, ir tai turi padaryti Savivaldybės administracija.

NUTARTA. Pripažinti, kad Klaipėdos mieste dėl kiemų valymo problemų dar yra nemažai, tačiau iš esmės situacija yra nebloga ir kasmet gerėja. Tik reikėtų, kad šią problemą aktyviau spręstų seniūnaičiai. Taip pat norėtųsi ir aktyvesnio miesto gyventojų požiūrio į jų kiemų valymą.

Posėdžio pirmininkas Raimondas Tamošauskas

Posėdžio sekretorius Albinas Strumyla